LATVIJAS REPUBLIKAS MINISTRU KABINETS

2016.gada Rīkojums Nr.

Rīgā (prot. Nr. )

**Par valsts nekustamā īpašuma Katrīnas ielā 5A, Rīgā, nodošanu Rīgas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu atļaut Finanšu ministrijai nodot bez atlīdzības Rīgas pilsētas pašvaldības īpašumā valsts nekustamo īpašumu (nekustamā īpašuma kadastra Nr. 0100 011 0004) – zemes vienību (zemes vienības kadastra apzīmējums 0100 011 0004) 4216 m2 platībā - Katrīnas ielā 5A, Rīgā (turpmāk – nekustamais īpašums), lai saskaņā ar likuma „Par pašvaldībām” 15.panta pirmās daļas 4.punktu to izmantotu pašvaldības autonomās funkcijas īstenošanai – gādāt par iedzīvotāju izglītību.

2. Rīgas pilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.

3. Rīgas pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Rīgas pilsētas pašvaldība nodrošina šā rīkojuma 1.punktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu - apgrūtināt nekustamo īpašumu ar hipotēku - nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents                M.Kučinskis

Vides aizsardzības un reģionālās

attīstības ministrs                      K.Gerhards

Iesniedzējs:

Vides aizsardzības un reģionālās

attīstības ministrs                   K.Gerhards

Vīza:

Valsts sekretārs R.Muciņš

17.05.2016. 14:41

221

V.Obersts

viesturs.obersts@varam.gov.lv

67026438